

LĒMUMS

Ādažos, Ādažu novadā

2025. gada 25. septembrī **Nr. 394**

**Par** **grozījumiem Ādažu novada pašvaldības Administratīvās komisijas sastāvā**

Ādažu novada pašvaldības dome 2021. gada 24. augustā pieņēma lēmumu Nr.58 “Par Ādažu novada pašvaldības Administratīvās komisijas sastāva apstiprināšanu”, apstiprinot komisijas sastāvā 9 locekļus.

Atbilstoši Pašvaldību likuma 24. pantam, administratīvā pārkāpuma procesa veikšanai pašvaldības dome izveido Komisiju vismaz 5 locekļu sastāvā.

Pašvaldība saņēma Valsts kontroles 07.08.2025. publisko revīzijas ziņojumu “Pašvaldības administratīvā komisija – neefektīvs risinājums administratīvā pārkāpuma procesā” (turpmāk – Revīzijas ziņojums), kurā norādīts, ka Administratīvās komisijas (turpmāk – Komisijas) tika izveidotas padomju laikā kā viens no valsts pārvaldes organizēšanas līdzekļiem, iesaistot pēc iespējas plašāku sabiedrības daļu. Pārvaldības principi no tā laika ir būtiski mainījušies, taču Komisiju modelis nav pārskatīts.

Revīzijā ir gūta pārliecība, ka pašvaldības administratīvajā komisijā vai apakškomisijā piekritīgo administratīvo pārkāpumu lietu izskatīšana var kļūt ātrāka, pašvaldības resursus mazāk patērējoša, vienkāršotāka un pieejas ziņā vienotāka ar pārējo valsts pārvaldi, tāpēc revīzijā sniegts ieteikums Tieslietu ministrijai un Viedās administrācijas un reģionālās attīstības ministrijai atteikties no pašvaldību administratīvo komisiju koleģiālā darbības modeļa administratīvā pārkāpuma procesā, un līdz tam aicina pašvaldības sekmēt panākamo izmaiņu ātrāku sasniegšanu gan pārskatot nepieciešamību administratīvajai komisija deleģēt kompetenci administratīvā pārkāpuma procesā, gan optimizējot cilvēkresursus.

Ņemot vērā, ka valsts normatīvie akti to lielākajā daļā paredz lēmumu par administratīvo atbildību pieņemt Komisijai, pašvaldība šobrīd nevar atteikties no Komisijas, kā koleģiālas institūcijas, un deleģēt visu jautājumu izlemšanai vienai vai vairākām amatpersonām, taču var samazināt Komisijas locekļu skaitu uz mazāku.

Saskaņā ar Valsts kontroles atzinumu, pie izskatāmo lietu apjoma Ādažu novada Administratīvās komisijas optimālais locekļu skaits būtu 7.

Likuma 4.panta otrā daļa nosaka, ka par valsts amatpersonām uzskatāmas arī personas, kurām pildot amata pienākumus publiskas personas institūcijās saskaņā ar normatīvajiem aktiem ir tiesības izdot administratīvus aktus, bet Likuma 7.panta sestās daļas 3. un 4.punkts nosaka, ka Likuma 4.panta otrajā daļā un 2.¹ daļā minētās valsts amatpersonas, kurām šajā pantā nav noteikti īpaši amata savienošanas nosacījumi, var savienot tikai amatu ar citu amatu, ja savienošana nerada interešu konfliktu un saņemta attiecīgās publiskās personas iestādes vadītāja vai viņa pilnvarotās personas rakstveida atļauja. Saskaņā ar Likuma 4.panta otro daļu un Administratīvās atbildības likuma 115. panta pirmo daļu, visi pašvaldības administratīvās komisijas locekļi ir valsts amatpersonas, kuriem nepieciešama amatu savienošanas atļauja.

Izvērtējot Komisijas locekļu kompetenci, un, pamatojoties uz Pašvaldību likuma 10. panta pirmās daļas 10. punktu un 24. pantu, Par interešu konflikta novēršanu valsts amatpersonu darbībā 7.panta (41) daļas 2 punkta a) apakšpunktu, 8. panta (41) daļu, Ādažu novada pašvaldības 2021. gada 24. augusta nolikuma Nr. 5 “Administratīvās komisijas nolikums” 3.1. punktu, kā arī domes Finanšu komisijas 17.09.2025. atzinumu, Ādažu novada pašvaldības dome

**NOLEMJ:**

1. Atbrīvot no Ādažu novada pašvaldības Administratīvās komisijas locekļa amata Tomu Liepiņu un Halforu Krastu.
2. Veikt grozījumus Ādažu novada pašvaldības domes 2021. gada 24. augusta lēmumā Nr. 58 “Par Ādažu novada pašvaldības Administratīvās komisijas sastāva apstiprināšanu” un izteikt 1. punktu šādā redakcijā:

“1. Apstiprināt Ādažu novada pašvaldības Administratīvo komiju (turpmāk – Komisija) 7 (septiņu) locekļu sastāvā:

* 1. Jānis VEINBERGS, SIA “Ādažu ūdens” jurists, Administratīvās komisijas priekšsēdētājs;
  2. Edīte KĒLERE, Centrālās pārvaldes Administratīvās nodaļas vecākā referente, Administratīvās komisijas priekšsēdētāja vietniece;
  3. Ilze ŽĪGURE, Centrālās pārvaldes Administratīvās nodaļas vecākā referente, Administratīvās komisijas priekšsēdētāja vietniece;
  4. Ieva ROZE, pašvaldības domes deputāte;
  5. Liene KRŪZE, Ādažu novada būvvaldes vadītāja vietniece, būvinspektore;
  6. Elīna KLINDŽĀNE, pašvaldības aģentūras “Carnikavas Komunālserviss” direktora 2. vietniece;
  7. Aija KRIEVA, A/S “Conexus Baltic Grid” Sistēmu vadības centra uzraudzības dispečere.

1. Atļaut savienot Komisijas locekļa amatu:
   1. J.Veinbergam - ar SIA “Ādažu ūdens” jurista amatu;
   2. I.Rozei - ar pašvaldības deputāta amatu;
   3. L.Krūzei - ar Būvvaldes vadītāja vietnieces, būvinspektora amatu;
   4. I.Žīgurei - ar Centrālās pārvaldes Administratīvās nodaļas vecākā referenta amatu;
   5. E.Kēlerei - ar Centrālās pārvaldes Administratīvās nodaļas vecākā referenta amatu;
   6. E.Klindžānei - ar pašvaldības aģentūras “Carnikavas Komunālserviss” direktora 2. vietnieces amatu;
   7. A.Krievai - ar A/S “Conexus Baltic Grid” Sistēmu vadības centra uzraudzības dispečera amatu.
2. Centrālās pārvaldes Personāla nodaļai informēt Valsts ieņēmuma dienestu par grozījumiem pašvaldības valsts amatpersonu sarakstā likumā „Par interešu konflikta novēršanu valsts amatpersonu darbībā” noteiktajā kārtībā par šajā lēmumā noteiktajām personām.
3. Lēmums stājās spēkā ar 01.10.2025.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU